**Boris Milićević** (rođen 18. maja, 1974, opština Čajniče, Bosna i Hercegovina) je novinar, političar i bivši srpski gej aktivista. Trenutno obavlja funkciju pomoćnika ministra za ljudska i manjinska prava i društveni dijalog, zaduženog za međunarodnu saradnju.

Jedan je od osnivača Gej Strejt Alijanse i član glavnog odbora Socijalističke partije Srbije. U novembru 2013, postao je savetnik ministra bez portfelja Branka Ružića

Biografija
----------

Do svoje osme godine je boravio u domovima za decu bez roditelja. Usvojio ga je par iz Trstenika 1982. godine. Osnovnu školu i gimnaziju završio je u Trsteniku, nakon čega je upisao Ekonomski fakultet u Beogradu, koji napušta kao apsolvent.

Pokretač je studentskih časopisa "MonopolList" i "Refleks", kao i web sajta "FreeSerbia". Radio je kao internet novinar za web portal MONDO. Tekstovi su mu objavljivani u više beogradskih časopisa i u nemačkom dnevniku "tageszeitung".

Milićević je postao savetnik Branka Ružića, tadašnjeg ministra bez portfelja zaduženog za evropske integracije u Vladi Republike Srbije 11. novembra 2013. godine. Ovim činom je postao prvi javno deklarisan gej političar na javnoj funkciji na području bivše SFRJ i celog bivšeg komunističkog bloka.

Aktivističko angažovanje
------------------------

Osnivač je Gej strejt alijanse. Bio je njen prvi predsednik od oktobra 2005. godine do aprila 2010. Jedan je od najzaslužnijih za uvođenje pitanja položaja gejeva i lezbejki u Srbiji kao političkog pitanja. Prvi put u Srbiji se u okviru predizborne kampanje parlamentarnih izbora govorilo o gej pravima januara 2007. godina kada je GSA u saradnji sa Anti Trafiking Centrom organizovala tribinu o antidiskriminacionom zakonu na kojoj su zajedno učestvovali gej aktivisti, političari i diplomate.

Vodio je aktivnosti Gej strejt alijanse u cilju povećanja bezbednosti gej gostiju Pesme Evrovizije 2008. godine u Beogradu, koja je uključivala i prvi sanistanak neke gej organizacije iz Srbije sa rukovodstvom policije na republičkom nivou.

Šest puta je doživeo ulično nasilje zbog gej aktivizma. Dvojica pljačkaša su osuđeni zbog toga što su u noći između 13. i 14. februara 2013. godine opljačkali i pretukli Milićevića. 

Stariji muškarac pokušao je da izbode nožem Milićevića u noći između 9. i 10. maja 2021. godine. Milićević je uspeo da pobegne, a policija je ubrzo uhapsila napadača. 

Privođen je u policijsku stanicu 2002. godine zbog pisanja grafita "Glasaj za Gejrilu".

Jedan je od organizatora antifašističkog protesta u Beogradu 10. oktobra 2008. godine kojim je sprečen marš pripadnika neonacističkih organizacija.

Protest GSA ispred Sava centra
Predvodio je protest Gej strejt alijanse u Centru Sava 24. februara 2009. godine pošto je ovaj kongresni centar zabranio održavanje konferencije za medije ove organizacije u svojim prostorijama. Na ovom skupu se okupilo stotinjak demonstranata, a dvadesetak njih je pokušalo i da prekine projekciju filma "Milk" o poznatom američkom gej aktivisti Harvi Milku koja se u to vreme održavala u okviru filmskog festivala Fest.

Sud je 2018. godine naredio Centru Sava da isplati petoro aktivista i aktivistkinja GSA po 60.000 dinara na ime odštete zbog ove zabrane, kao i da plati objavljivanje presude u dnevnom listu "Politika".

Zabranu konferencije u Sava centru u Beogradu pratio je i napad huligana na konferenciju za medije u Kragujevcu 9. marta 2009. godine kada je predstavljan godišnji izveštaj GSA. Kragujevačka policija identifikovala je i uhapsila osobe koje su razbile stakla prostorijama gde je održana konferencija.

Izabran je za člana Glavnog odbora Socijalističke partije Srbije na njenom osmom kongresu 11. decembra 2010. godine. i time postao prvi autovani gej političar u Srbiji koji je izabran na visoku funkciju u nekoj parlamentarnoj stranci. Predsednik Jedinstvene Srbije, koalicionog partnera SPS, Dragan Marković-Palma izjavio je da je iznenađen izborom Milićevića u GO SPS i da ne može da prihvati da pripadnik gej lobija ima funkciju u koaliciji.

Za člana Predsedništva partije izabran je 17. jula 2017. godine u Aleksincu na svečanoj sednici Glavnog odbora povodom 27. godina SPS.

Bio je kandidat SPS za narodnog poslanika na parlamentarnim izborima 2020. , kao i 2022. godine. 

Vlasnik je Loud & Queer brenda gej žurki u Beogradu od 2004. godine. Jedan je od organizatora parade "Ponos Srbije" koja se održava u Beogradu krajem juna meseca od 2015. godine.

Svojevremeno se zalagao protiv gej brakova,  ali sada zastupa stav da bi država trebalo da zakonski uredi istopolne zajednice.

Vidi dalje
----------

* Položaj LGBT osoba u Srbiji

Izvori
------

1. ↑
2. ↑  „Ličnost danas: Boris Milićević". Danas. 16.3.2009. Pristupljeno 2.10.2010.
3. ↑  „Država nam je u v.d. stanju". Glas javnosti. 4.8.2001. Pristupljeno 2.0.2010.
4. ↑  „Ja sam gej, a fudbal mi je OK". Vreme. 3.6.2010. Pristupljeno 2.10.2010.
5. ↑  „Izbori i prava seksualnih manjina". B92. 16.1.2007. Pristupljeno 2.10.2010.
6. ↑  „Zakon za zabranu diskriminacije i njegova primena na LGBT populaciju". GayEcho. 26.3.2007. Pristupljeno 2.10.200. [*mrtav link*]
7. ↑  „Ugrožena bezbednost gay posetilaca Evrovizije?". Slobodna Evropa. 7.5.2008. Pristupljeno 2.10.2010.
8. ↑  „Policija spremna za gej goste Evrosonga". Mondo. Pristupljeno 26.4.2008.
9. ↑  GORE MI JE BILO ŠTO SAM SIROČE NEGO ŠTO SAM GEJ! Boris iz SPS-a OTVORENO o nasilju, Skupštini, Prajdu i premijerki!

https://www.espreso.rs/amp/406275/gore-mi-je-bilo-sto-sam-siroce-nego-sto-sam-gej-boris-iz-sps-a-otvoreno-o-nasilju-skupstini-prajdu-i-premijerki
10. ↑  Pljačkaši Borisa Milićevića osuđeni na zatvor

http://www.rts.rs/page/stories/sr/story/135/hronika/1352838/pljackasi-borisa-milicevica-osudjeni-na-zatvor.html
11. ↑  SAD ĆU DA TE ZAKOLJEM, PEDERU! Borisa Milićevića čovek gađao, A ONDA IZVUKAO NOŽ!
12. ↑  Gej gerilac, „Portret bez rama: Boris Milićević"]. Politika. 1.3.2009. Pristupljeno 2.10.2010.
13. ↑  „Neonacisti nisu prošli". 12.10.2008. Pristupljeno 2.10.2010. [*mrtav link*]
14. ↑  „Sava centar: Stop gej konferenciji". 24.2.2009. Pristupljeno 2.10.2010.
15. ↑  Sava centar plaća gejevima pola miliona!
16. ↑  |url=http://www.borba.rs/content/view/3414/123/|title=Kragujevac[*mrtav link*]: Incident na konferenciji za novinare Gej strejt alijanse |date=10.3.2009|accessdate=2.10.2010|publisher=Borba}}
17. ↑  „Uhapšeni napadači na GSA". B92. 14.3.2009. Pristupljeno 2.10.2010. [*mrtav link*]
18. ↑  „Glavni odbor Socijalističke partije Srbije". Pristupljeno 12.04.2018.
19. ↑  Palma: Šta će gej aktivista u GO SPS?
20. ↑  Predsedništvo
21. ↑  Boris Milićević član Predsedništva SPS
22. ↑  Ko je sve na listi SPS-JS za republičke poslanike?
23. ↑  SPS-JS-Zeleni: Kovinac, dvoje iz Smedereva, Planjanin i Palančanka
24. ↑  „Boris Milićević, LinkedIn profil". Pristupljeno 2.10.2010. [*mrtav link*]
25. ↑  „Oštra polemika zbog PARADE 'PONOS SRBIJE': Evo koji su glavni zahtevi LGBT populacije! (VIDEO)accessdate=3.7.2019".
26. ↑  ZA I PROTIV Gej brakovi u Srbiji, da ili ne? https://www.blic.rs/vesti/drustvo/za-i-protiv-gej-brakovi-u-srbiji-da-ili-ne/bz0l3sz
27. ↑  "Sloboda se ne dobija na tacni", "može brak, ali ne i deca": Pitali smo stranke o istopolnom braku

***Boris Milićević*** na Wikimedijinoj ostavi